AUTOR: Espreso; D.K. DATUM I VREME: 04.04.2019. 23:36

Opasne namere Albanaca iz Prištine.

Ante Gotovina, Foto: Profimedia

Da li se na Kosovu sprema novi pogrom po principu "Oluje"? Ovu tezu dodatno potkrepljuje činjenica da je Tuđmanov general Ante Gotovina pre 7 dana viđen u Prištini!

Kako se saznaje Ante Gotovina viđen je na Kosovu i Metohiji i to sa visokim zvaničnicima takozvanog Kosova i to baš pre nego što će britanska ambasada u Prištini izdati preporuku njenim građanima da ne putuju na Kosovo.

- Gotovina ima čvrste kontakte sa zvaničnicima u Prištini i nije nemoguće da se sprema neko zlo, jer gde je on obično Srbi izvuku deblji kraj - otkriva izvor sa Kosova.

Vojska Kosova, Foto: AP/Visar Kryieziu

- Niko ne zna koliko se Gotovina zadržao na Kosovu i šta je tačno radio, ali je odavno poznato da je bio umešan čak i u formiranje takozvane Vojske Kosova - kaže nam naš izvor i dodaje da sa Gotovinom čvrste kontakte održavaju i Ramuš Haradinaj i Kadri Veselji.

Ministar spoljnih poslova Ivica Dačić izjavio je da Beograd pominje opasnost od nove "Oluje" kako bi upozorio međunarodnu zajednicu da Srbija takav scenario na Kosovu neće dozvoliti.

- Međunarodna zajednica je u obavezi po rezoluciji Saveta bezbednosti Ujedinjenih nacija da garantuje bezbednost - rekao je Dačić.

Prema njegovim rečima, ako međunarodne snage ne mogu da garanutuju bezbednost onda će se Srbija naći "pred upitom i velikom dilemom", kao i u vreme "Oluje" - kako da reaguje.

- Srbija ako reaguje onda ulazite u sukob sa KFOR-om, onda se tu postavlja i pitanje regionalne stabilnosti - rekao je Dačić.

Podsetimo srpski mediji pisali su da je Ante Gotovina, Tuđmanov general koji je 1995. godine komandovao genocidnom akcijom "Oluja" u kojoj je ubijeno 2.000 i proterano više od 250.000 Srba, sa šefovima OVK pripremo detaljni operativni plan za napad na sever Kosova i Metohije.

Prema tadašnjim navodima i srpske tajne službe došle su do šokantnih saznanja da Gotovina aktivno učestvuje u planiranju vojno-policijske akcije kojom bi trebalo da osvoi sever Kosova i etnički očistiti tamošnje Srbe!

Za ovoj prljavi posao, kako se tvrdilo, kosovski premijer je Gotovini iz crnog fonda isplatio 500.000 evra u kešu!